কিং খানের সম্পত্তির পরিমাণ কত? এই প্রশ্ন বোধহয় গুগল বাবাজিকে দিনে কয়েক লাখ বার নিজের দেহে ধারণ করতে হয়। আর তালেবর ভারতবাসী মাত্রেই জানেন শাহরুখ খান নামের ভারতীয় নাগরিকটি এই মুহূর্তে বিশ্বের দ্বিতীয় ধনী স্ক্রিন অভিনেতা। মার্কিন কমেডিয়ান জেরি সিনফিল্ডের পরেই ধনী তালিকায় রয়েছে এসআরকে-র নাম। ২০১৪-এ এই তথ্য পেশ করেছিল ওয়েলথ-এক্স নামের এক সমীক্ষা সংস্থা।
গুগলে শাহরুখের ‘নেট ওয়র্থ’ সার্চ দিলে ফুটে ওঠে ৬০০ মিলিয়ন মার্কিন ডলারের এক চমক লাগানো অঙ্ক। কিন্তু খেলা এখানেই শেষ নয়। কিং খান তাঁর ‘মন্নত’-এর চন্দন পালঙ্কে শুয়ে নিজের দু’নম্বর ধনী হওনকে যতই সেলিব্রেট করুন না কেন, গুগল এমন এক তথ্য দেয়, যা তাঁর রাতের ঘুম কেড়ে নিতে পারে। শুধু তাই নয়। গুগল প্রদত্ত ওই তথ্য জানতে পারলে কিং-এর ফ্যানরা এই দুরন্ত গরমে কম্বল চাপা দিয়ে শয্যা নিতে পারেন।

শাহরুখের হিসেব।

জিতেন্দ্রর হিসেব।
গুগলে গিয়ে সার্চ দিন ‘জিতেন্দ্র নেট ওয়র্থ’ লিখে। আপনার চোখও ছানাবড়া হয়ে যাবে বিতে হুয়ে জমানার ৭৫ বছর বয়সি এই অভিনেতা-প্রযোজকের সম্পত্তির পরিমাণ শুনলে। গুগল মতে ‘হিম্মতওয়ালা’ জিতেন্দ্রর সম্পত্তির পরিমাণ ১.৯২ বিলিয়ন মার্কিন ডলার। ভারতীয় অর্থমূল্যে যা প্রায় ১৩,৫০০ কোটি টাকা। অনেকেই বলতে পারেন, জিতেন্দ্রর তো রমরমে ব্যবসা রয়েছে। তার উত্তরে এটা বলাই যায়, শাহরুখের ব্যবসার সংখ্যা কি কিছু কম!

জিতেন্দ্র, ছবি: ইউটিউব
তা হলে কি ধরে নেওয়া যায়, জিতেন্দ্র ‘না ঘর না ঠিকানা’ ইমেজকে বজায় রেখেই উদাসীন। আর কিং তাঁর রাজপোশাকের সলমা-রি দেখাতেই ব্যগ্র? কে জানে বাওয়া, কী ঘোটালা!!